ΤΕΧΝΟΛΟΓΙΑ Α ΓΥΜΝΑΣΙΟΥ εκπαιδευτικός : ΜΑΡΙΑ ΓΚΙΝΟΥ

Παιδιά, στην αρχή της σχολικής χρονιά, συζητήσαμε και αναλύσαμε διεξοδικά τους στόχους του μαθήματος της τεχνολογίας. Στη σημερινή συγκυρία, όπου οι κυβερνήσεις των χωρών του πλανήτη μάχονται για να προστατέψουν την υγεία των πολιτών τους, μπορείτε να αντιληφθείτε άμεσα, πόσο σημαντική είναι η έρευνα και η τεχνολογία. Σήμερα, όλος ο πλανήτης στρέφεται στα μεγάλα ερευνητικά ινστιτούτα, όπου δοκιμάζονται νέα εμβόλια και φαρμακευτικά πρωτόκολλα για την πανδημία του κορωνιού . Από τα αποτελέσματα αυτά θα κριθεί η επιβίωση πολλών ανθρώπων, ιδιαίτερα των πιο ευάλωτων.

Παράλληλα, η τεχνολογία είναι αυτή που μας βοηθά να συνεχίσουμε τη ζωή μας , πολύ κοντά με τους ρυθμούς που είχαμε υιοθετήσει μέχρι τώρα: σχολικά μαθήματα πραγματοποιούνται εξ αποστάσεως, πολλές κατηγορίες εργαζομένων εργάζονται από το σπίτι, πληρωμές γίνονται ηλεκτρονικά και αγορές πραγματοποιούνται μέσω διαδικτύου.

Αυτό που έχει σημασία τελικά, είναι να προσαρμοζόμαστε στα δεδομένα και να προχωράμε πάντα αισιόδοξα μπροστά. Στο πλαίσιο αυτό θα μπορούσαμε σιγά-σιγά να οργανώσουμε το χρόνο μας και το μάθημά μας, με τα μέσα που έχουμε στη διάθεσή μας, όπως πιθανώς ήδη να έχετε κάνει και με άλλα μαθήματα.

Μέσα από την ψηφιακή τάξη θα βλέπετε εργασίες και για το μάθημα της τεχνολογίας , που θα έχουν κύριο στόχο την ανακεφαλαίωση και εμπέδωση υλικού που έχετε διδαχτεί.